**Sihtotstarbelise projektitoetuse leping**

Tallinnas (kuupäev DigiDoc-i konteineris)

**Kaitseliit**, registrikood 74000725, asukohaga Toompea 8, 10130 Tallinn, mida esindab peastaabi ülem kolonel Eero Rebo isikus, kes tegutseb Kaitseliidu keskjuhatuse 11.04.2024 otsusega nr K-0-1/24/12026PR antud volituse alusel, edaspidi nimetatud Kaitseliit,

ja

**MTÜ Vabaduse Kontsert**, registrikood 80357756, asukohaga Kivi tn 23-11, 51009 Tartu, mida esindab juhatuse liige Ain Mäeots, kes tegutseb põhikirja alusel, edaspidi nimetatud Toetuse saaja,

ühtlasi nimetatud Pooled ja eraldi Pool, sõlmisid Kaitseliidu seaduse § 4 lg 1 punkti 1 täitmisega seoses käesoleva sihtotstarbelise projektitoetuse lepingu (edaspidi nimetatud Leping) alljärgnevatel tingimustel:

**1. Üldsätted**

1.1 Käesoleva Lepingu dokumendid koosnevad Lepingust, Lepingu lisast ning võimalikest Lepingu muudatustest ja täiendustest, milles lepitakse vajadusel kokku pärast Lepingu allakirjutamist.

1.2 Lepingu lisad ja Lepingu muudatused on Lepingu lahutamatuks osaks, moodustades Lepinguga ühtse terviku. Kõik Lepingu dokumentides sätestatud nõuded ja kohustused on Toetuse saajale täitmiseks kohustuslikud.

1.3 Kõik Lepingusse tehtavad muudatused, täiendused ja parandused on kehtivad vaid juhul, kui nad on vormistatud Lepingu lisana ja on allkirjutatud Poolte volitatud esindajate poolt. Lepingu lisad omavad Lepinguga võrdset juriidilist jõudu.

1.4 Lepingu sõlmimisel on sellele lisatud üks lisa:

1.4.1 Lisa 1 „Filmi tutvustus ja eelarve“.

**2. Lepingu ese**

2.1 Lepingu esemeks on Kaitseliidu poolt tõsielusündmustel põhineva lavastusliku teleformaadis dokumentaalfilmi „Vabaduse sõda“ (edaspidi nimetatud ka Film) tootmiseks sihtotstarbelise projektitoetuse tegemine. Toetuse saaja kohustub valmistama Filmi hiljemalt 22. veebruariks 2026. aastaks.

2.2 Toetuse saaja annab seejuures Kaitseliidule õiguse Filmi kasutada (lihtlitsents). Lihtlitsent on tagasivõtmatu, kogu autoriõiguste kehtivuse aja geograafiliste piiranguteta kehtiv lihtlitsents. St Filmi kasutamise viis ega territoorium ei ole piiratud.

2.3 Toetuse sihtotstarbeliseks kasutamiseks loetakse toetuse kasutamist punktis 2.1 nimetatud Filmi tootmise kulude katmiseks.

**3. Sihtotstarbeline projektitoetus**

3.1. Kaitseliit teeb Toetuse saajale punktis 2 kirjeldatud Filmi tootmise toetamiseks sihtotstarbelise projektitoetuse summas 25 000 (kakskümmend viis tuhat) eurot.

3.2. Kaitseliit kannab punktis 3.1 nimetatud toetuse Toetuse saaja pangakontole nr

EE642200221057616608 kolmes jaos 14 kalendripäeva jooksul järgnevalt:

3.2.1 10 000 (kümme tuhat) eurot pärast Poolte vahel Lepingu sõlmimist;

3.2.2 10 000 (kümme tuhat) eurot 2025. aasta jaanuaris, pärast vahearuande esitamist, mis sisaldab ka 2024. aasta jooksul filmitud ja monteeritud Filmi materjali tutvustamist Kaitseliidule;

3.2.3 5 000 (viis tuhat) eurot pärast Filmi lõplikku valmimist ja Toetuse saaja poolt Kaitseliidule lõpparuande esitamist.

**4. Toetuse saaja kohustused**

4.1 Toetuse saaja on kohustatud:

4.1.1 kasutama toetust säästlikult, mõistlikult ja sihtotstarbeliselt;

4.1.2 tagama ja kandma Filmi tootmisega seonduvad kulud, mis ületavad punktis 3.2 toodud summa;

4.1.3 esitama Kaitseliidule punktis 3.2.2 nimetatud vahearuande ja punktis 3.2.3 nimetatud lõpparuande;

4.1.4 tähistama Filmi viitega Kaitseliidule kui toetuse andjale vastavalt Kaitseliidu poolt antud juhistele;

4.1.5 lubama Kaitseliidul kontrollida aruandluse õigsust, toetuse saamise tingimuseks olevate asjaolude paikapidavust ja toetuse kasutamise sihipärasust ja mõjusust ning muude Lepingutingimuste täitmist;

4.1.6 punktis 4.1.4 nimetatud kontrolli teostamise võimaldamiseks esitama Kaitseliidu nõudmisel lepingute koopiad, muud dokumendid, andmed ja informatsiooni, mis on seotud toetuse kasutamisega. Materjalid tuleb esitada 10 tööpäeva jooksul Kaitseliidu nõude esitamisest;

4.1.7 pidama toetusena saadud raha kohta eraldi kuluarvestust, kajastades toetusega seotud kulud raamatupidamises eraldi nii rahatajate kui projektide lõikes;

4.1.8 kandma Lepingu kehtivusperioodil sihipäraselt kasutamata jäänud toetuse Kaitseliidu poolt näidatud arveldusarvele 08. märtsiks 2026. aastaks.

**5. Vastutus**

5.1 Toetuse saaja vastutab toetuse säästliku, mõistliku ja sihtotstarbelise kasutamise eest.

5.2 Kui Toetuse saaja rikub Lepingu tingimusi (nt kasutab toetust mittesihipäraselt, ei esita nõutud materjale, esitab materjalid viivitusega, esitab valeandmeid vms), on Kaitseliidul õigus nõuda leppetrahvi tasumist 10% ulatuses punktis 3.2 nimetatud toetusest iga rikkumise juhu eest eraldi või nõuda toetuse tagastamist. Leppetrahv tasutakse või toetus tagastatakse 30 päeva jooksul vastava kirjaliku nõude kättesaamisest. Kui toetust tähtpäevaks ei tagastata, maksab Toetuse saaja tagasimaksmisele kuuluva toetuse summa jäägilt intressi määraga kuue kuu Euribor + 5 protsenti aastas. Intressiarvestuse baasiks on tegelike päevade arv kuus ja 360-päevane aasta.

5.3 Lepingu rikkumine tuvastatakse Lepingu täitmise kontrolli kohta koostatud aktiga, mida tutvustatakse Toetuse saajale ja millele lisatakse Toetuse saaja võimalikud kirjalikud vastuväited.

**6. Pooltevahelised teated**

6.1 Poolte Lepingulised esindjad:

6.1.1 Kaitseliidu esindajaks Lepinguga seotud küsimustes on Kaitseliidu peastaabi strateegilise kommunikatsiooni osakonna ülema asetäitja Tanel Rütman, e-posti aadress tanel.rutman@kaitseliit.ee;

6.1.2 Toetuse saaja esindajaks Lepinguga seotud küsimustes on MTÜ Vabaduse Kontsert juhataja Ain Mäeots, e-posti aadress ain.maeots@gmail.com.

6.2 Pooltevahelised Lepinguga seotud teated peavad olema esitatud kirjalikku taasesitamist võimaldavas vormis Lepingus toodud kontaktandmetele. Ühe Poole poolt edastatud teatele vastab teine Pool hiljemalt 3 (kolme) tööpäeva jooksul.

6.3 Teade loetakse kättesaaduks, kui see on esitatud e-posti teel ja selle vastuvõtmist on teine Pool samal viisil kinnitanud, teade on isiklikult üle antud või see on esitatud tähitud kirjaga.

6.4 Informatiivset teadet (st teave, millel puudub õiguslik tagajärg) võib edastada telefoni teel. 6.5 Pooled kohustuvad teineteist teavitama oma andmete ja/või õigusliku seisundi muutumisest hiljemalt 5 (viie) tööpäeva jooksul vastava muudatuse registreerimisest.

**7. Muud sätted**

7.1. Leping jõustub allkirjastamisest ja kehtib kuni lepingujärgsete kohustuste täitmiseni.

7.2. Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel. Kokkuleppe mittesaavutamisel lahendatakse vaidlused Harju Maakohtus.

**8. Poolte andmed ja allkirjad**

|  |  |
| --- | --- |
| **Kaitseliit:****Kaitseliit**Registrikood 74000725Toompea 8, 10130 TALLINNTel 717 9005E-posti aadress info@kaitseliit.ee*(allkirjastatud digitaalselt)*Eero ReboKolonelPeastaabi ülem | **Toetuse saaja:****MTÜ Vabaduse Kontsert**Registrikood 80357756Kivi tn 23-11, 51009 TartuTel [502 9434](https://www.google.com/search?q=MT%C3%9C+Vabaduse+Kontsert&rlz=1C1GCEA_enEE1016EE1016&oq=MT%C3%9C+Vabaduse+Kontsert&gs_lcrp=EgZjaHJvbWUyCQgAEEUYORifBdIBBzY1NGowajeoAgCwAgA&sourceid=chrome&ie=UTF-8)E-posti aadress ain.maeots@gmail.com *(allkirjastatud digitaalselt)*Ain MäeotsJuhataja |